《横田道中》
明代·蔡文范

西风萧飒见田庐，处处青山绿水居。
赛社客来成市暨，斜阳鸟去识村墟。
银丝鲤鲙池边斫，秋亩蹲鸱雨后锄。
漫说临邛真沃土，倦游人早似相如。

作者简介：明江西新昌人，字伯华。隆庆二年进士，除刑部主事。张居正起复，同舍郎艾穆、沈思孝以抗疏廷杖，文范慷慨护视，谪闽司运官。居正没，起武库郎，出为湖广学使，升广东参议。有《缙云斋稿》、《甘露堂集》。